Deg uɛric amezwaru ,bdaned issuɣan n unejmuɛ deg uxxam n Isis , yenneqlab di tsedarin di kraḍ n yiberdan s ssut d ameqran am taqarat n useḥmu ma akken tettarḍaq .Colin yettalli tisedarin yettmuqul kan snat n teḥdayin-nni, inirez iqaɛded ibeded n nylon aceltḥan d sebbaḍ d iceɛlayen n ujliḍ ɣlayen d tiwiztin tireqqaqin umbaɛd neqlabend tqaccir acemma-k am tbeɛucin tiɣezfanin am uxjiḍ deg iqejjiren,yeḥbes Colin s snat n leqdami sakkin ikemmel,tura yezmar ad iwali d assawen n tqacer n tamma tazelmat temllel n yiqejiren , tasafa n tina niḍen iyetebeqen ur yezmir ara ad iwali am tamezwarut-nni acku s daw n ukkebuḍ-is n uqzin, taɣma-s tedewir aktar n tmezwarut-nni meslen adebbaq d amectuḥ iɛewjen, Colin yetmuqul idarren-is s lemqadra yettwali-tent ḥebsent deg uɛric wis sin.